Міністэрства па надзвычайных сытуацыях Рэспублікі Беларусь

Міністэ́рства па надзвыча́йных сытуа́цыях Рэспу́блікі Белару́сь — міністэрства ўраду Беларусі, упаўнаважанае парадкаваць пажаратушэньне ды папярэджаньне прамысловых і прыродных здарэньняў. Міністар па надзвычайных сытуацыях ды яго намесьнікі прызначаюцца й здымаюцца з пасадаў прэзыдэнтам. З 11 сакавіка 2021 году пасаду Міністра займае Вадзім Сіняўскі. Задачы Рэгуляваньне і кіраваньне ў сфэры папярэджаньня і ліквідацыі надзвычайных сытуацыяў прыроднага і тэхнагеннага характару і грамадзянскай абароны Забесьпячэньне пажарнай, прамысловай, ядзернай і радыяцыйнай бясьпекі Ліквідацыя наступстваў катастрофы на Чарнобыльскай АЭС Стварэньне і забесьпячэньне захаванасьці дзяржаўнага і мабілізацыйнага матэрыяльных рэзэрваў Паўнамоцтвы Паводле Часткі 3 Ўставы МНС валодае паўнамоцтвамі на: праверку выкананьня й вынясеньне загадаў аб выпраўленьні парушэньняў заканадаўства аб папярэджаньні здарэньняў; запыт і атрыманьне зьвестак ва ўстановах; прыцягненьне ўстановаў да распрацоўкі ведамасных пастановаў, падрыхтоўкі спабораў і распродажаў; вызначэньне парадку кіраваньня маёмасьцю падпарадкаванымі ўстановамі. Служба На пасады шараговых супрацоўнікаў ды малодшых начальнікаў наймаюцца поўнагадовыя грамадзяне ва ўзросьце да 30 год, на пасады начальнікаў сярэдняга й старшага ўзроўню — да 35 год. Прызначэньне на пасады вышэйшых начальнікаў ажыцьцяўляецца прэзыдэнтам. На службу не прымаюцца грамадзяне, якія: зьдзейсьнілі злачынства; зьяўляюцца абмежавана дзеяздольнымі паводле набыўшай сілу пастановы суда; адмаўляюцца праходзіць адмысловую праверку. Супрацоўнікам у званьні ад шарагоўца да падпалкоўніка дазваляецца заставацца на службе да дасягненьня ўзросту ў 45 гадоў, у званьні палкоўніка — да 50 гадоў, генэрал-маёра ды генэрал-лейтэнанта — да 55 гадоў. Застацца на службе звыш гранічнага ўзросту ў званьні да падпалкоўніка дазваляецца рашэньнямі калегіі міністэрства, а ў званьні палкоўніка й вышэй — рашэньнем прэзыдэнта. Апарат Міністар — Вадзім Сіняўскі Першы намесьнік міністра — генэрал-маёр унутранай службы Аляксандар Худалееў Намесьнікі міністра Намесьнік міністра — генэрал-маёр унутранай службы Анатоль Даўгалевец Намесьнік міністра — генэрал-маёр унутранай службы Ігар Болатаў Намесьнік міністра — палкоўнік унутранай службы Андрэй Юржыц Памочнік міністра — прэсавы сакратар Галоўная ўправа дзяржаўнай сыстэмы папярэджаньня і ліквідацыі надзвычайных сытуацыяў і грамадзянскай абароны Управа аварыйна-ратавальных службаў і ліквідацыі надзвычайных сытуацыяў Управа справаводзтва і кантролю выкананьня Управа кадраў Управа матэрыяльна-тэхнічнага забесьпячэньня Управа міжнароднага супрацоўніцтва Управа нагляду і прафіляктыкі Управа прававога забесьпячэньня Управа фінансавай і эканамічнай работы Аддзел навукі і інавацыйнага разьвіцьця Аддзел апэратыўнага кіраваньня Аддзел арганізацыі навучаньня насельніцтва і прафэсійнай падрыхтоўкі Аддзел рэжымна-сакрэтнай работы Аддзел сувязі і апавешчаньня Аддзел будаўніцтва Сэктар ідэялягічнай працы Сэктар мабілізацыйнага забесьпячэньня Сэктар уласнай бясьпекі Навучальныя і навуковыя ўстановы Навукова-дасьледчы інстытут пажарнай бясьпекі і праблемаў надзвычайных сытуацыяў(ru) Вучэльні — Менскі камандна-інжынэрны інстытут, Гомельскі інжынэрны інстытут ды ліцэй пры ім, Інстытут перападрыхтоўкі і павышэньня кваліфыкацыі; Дзяржаўная пажарная аварыйна-ратавальная ўстанова «Рэспубліканскі атрад адмысловага прызначэньня» Дзяржаўная авіяцыйная аварыйна-ратавальная ўстанова «Авіяцыя» Дзяржаўная ўстанова «Рэспубліканскі цэнтар кіраваньня і рэагаваньня на надзвычайныя сытуацыі» Установа «Рэспубліканскі цэнтар сэртыфікацыі і экспэртызы ліцэнзаваных відаў дзейнасьці» Установа «Рэспубліканскі цэнтар тылавага забесьпячэньня» Рэспубліканская кантрольна-рэвізыйная інспэкцыя Цэнтралізаваная бугальтэрыя Падпарадкаваныя ўстановы Адміністрацыя зонаў адчужэньня і адсяленьня (Гомель); Палескі радыяцыйна-экалягічны запаведнік (Хвойнікі, Гомельская вобласьць); Прадпрыемствы — «Белінвэсткамплект», «Беллесавія», «Бясьпека надзвычайных сытуацыяў», «Дзяржрэзэрв» (Асіпавічы, Магілёўская вобласьць), «Дыэкас», «Дзіцячы рэабілітацыйна-аздараўленчы цэнтар „Ждановічы“» (Менскі раён), «Інстытут радыялёгіі» (Гомель), «Палесьсе» (Гомель), «Радон» (Магілёў), «Уніформ» (места Мікашэвічы, Лунінецкі раён, Берасьцейская вобласьць); Склады — «Беларускамбінат», «Вясна» (Гомель), «Заходні» (вёска Пліса, Смалявіцкі раён, Менская вобласьць), «Космас» (Клецак, Менская вобласьць), «Маяк» (Асіповічы), «Парэчча» (Бабруйск, Магілёўская вобласьць), «Харугва» (Магілёў). Крыніцы Вонкавыя спасылкі Афіцыйная бачына Адзіная дзяжурна-дыспэтчарская служба Міністэрства па надзвычайных сітуацыях Беларусі